
I.  OPĆI PODATCI
1. Podatci o naručitelju:
Naručitelj:

OSJEČKO-BARANJSKA ŽUPANIJA 
Sjedište:
Trg Ante Starčevića 2, Osijek
OIB:

10383308860
Telefon:
+385 31221801
Telefaks:
+385 31221802
URL:

http://obz.hr
e-mail:

nabava@obz.hr

2. Osoba ili služba zadužena za kontakt:
Služba za kontakt: 
Služba za javnu nabavu
Telefon:

+385 31221801
e-mail:


nabava@obz.hr
Naručitelj i gospodarski subjekti, u ovom postupku javne nabave komuniciraju i razmjenjuju podatke elektroničkim sredstvima komunikacije.
Zainteresirani gospodarski subjekti zahtjeve za dodatne informacije, objašnjenja ili izmjene u vezi s Dokumentacijom o nabavi (dalje: DoN), Naručitelju dostavljaju putem Elektroničkog oglasnika javne nabave Republike Hrvatske.
Upute za dostavljanje navedenih zahtjeva za dodatnim informacijama, objašnjenjem ili izmjenom u vezi s DoN nalaze se na stranicama www.eojn.nn.hr
3. Evidencijski broj nabave:
NVV 3-20.
4. Popis gospodarskih subjekata s kojima je naručitelj u sukobu interesa ili navod da takvi subjekti ne postoje u trenutku objave dokumentacije o nabavi:

Temeljem članka 80. stavka 2. točke 2. ZJN 2016. objavljujemo da postoje gospodarski subjekti s kojima je naručitelj u sukobu interesa u smislu članaka 76. i 77. ZJN 2016, kako slijedi:

· Agencija za održivi razvoj Općine Antunovac RODA d.o.o, Braće Radića 4, Antunovac OIB: 960581966229
· AGRO KONZALTING obrt za knjigovodstvo i poslovno savjetovanje, vl. Roberta Hampovčan, Cvjetkova 31, Osijek MBO:97213098 i
· Poljoprivredno voćarska zadruga PUGNUS zadruga branitelja, Cvjetkova 31, Osijek OIB:92058729315.

5. Vrsta postupka javne nabave:
Otvoreni postupak javne nabave velike vrijednosti. 

6. Procijenjena vrijednost nabave:
Procijenjena vrijednost nabave je 2.184.000,00 kuna (bez PDV-a).
7. Vrsta ugovora o javnoj nabavi:

Usluge.
8. Navod sklapa li se ugovor o javnoj nabavi ili okvirni sporazum:

Po provedenom postupku javne nabave Osječko-baranjska županija kao javni naručitelj sklopit će ugovor o javnoj nabavi sa ponuditeljem koji je podnio ekonomski najpovoljniju ponudu.
9. Navod uspostavlja li se dinamički sustav nabave:

Ne uspostavlja se dinamički sustav nabave.

10. Navod provodi li se elektronička dražba
Elektronička dražba neće se provoditi.

11. Internetska stranica na kojoj je objavljeno izvješće o provedenom prethodnom savjetovanje sa zainteresiranim gospodarskim subjektima:

Temeljem članka 198. stavka 3. ZJN 2016 i članka 9. stavak 1. Pravilnika o planu nabave, registru ugovora, prethodnom savjetovanju i analizi tržišta u javnoj nabavi (NN 101/2017) Naručitelj je Nacrt Dokumentacije o nabavi, projektni zadatak, troškovnik, kriterije za kvalitativni odabir gospodarskog subjekta, kriterije za odabir ponude i prijedlog Ugovora, dana __. siječnja 2020. godine stavio na prethodno savjetovanje sa zainteresiranim gospodarskim subjektima u trajanju do __. siječnja 2020. godine, javnom objavom na EOJN RH.

Izvješće o provedenom prethodnom savjetovanju, odnosno o prihvaćenim i neprihvaćenim primjedbama i prijedlozima, objavljeno je javnom objavom na Elektroničkom oglasniku javne nabave Republike Hrvatske dana __. siječnja 2020 godine.
Napomena:

Člankom 8. Pravilnika o planu nabave, registru ugovora, prethodnom savjetovanju i analizi tržišta u javnoj nabavi propisano je da naručitelj provodi analizu tržišta u svrhu pripreme nabave i informiranja gospodarskih subjekata o svojim planovima i zahtjevima u vezi s nabavom. Analiza tržišta obuhvaća prikupljanje informacija o predmetu nabave, gospodarskim subjektima koji sudjeluju na tržištu te drugim okolnostima koje utječu na uvjete nabave. U predmetnom slučaju opis predmeta nabave (projektni zadatak) izradio je gospodarski subjekt Geoda Consulting d.o.o., Zvonimirova 13, Zagreb, odabran temeljem postupka jednostavne nabave izrade projektnog zadatka za projekt „Studijsko-tehnička dokumentacija geotermalnog potencijala Osječko-baranjske županije“, koji se vodi pod evidencijskim brojem N 77-19, objavljene na internetskoj stranici Osječko-baranjske županije i EOJN RH (Broj objave: 2019/OBP-00988), koji ima stručnjake iz predmetnog područja. Slijedom navedenog, naručitelj nije proveo analizu tržišta, ali je proveo prethodno savjetovanje pri čemu je odredio rok duži od minimalnog roka od pet dana od dana javne objave koji je propisan navedenim pravilnikom, kako bi gospodarski subjekti imali dovoljno vremena proučiti dokumentaciju o nabavi, tehnički opis predmeta nabave i troškovnik i dati svoje primjedbe i prijedloge.

12. Financiranje projekta:
Projekt se sufinancira sredstvima Europskog fonda za regionalni razvoj unutar Operativnog programa „Konkurentnost i kohezija 2014.-2020.“, u okviru Prioritetne osi 10-Tehnička pomoć za sufinanciranje pripreme strateških projekata regionalnog razvoja u Slavoniji, Baranji i Srijemu, a u sklopu projekta „Studijsko-tehnička dokumentacija geotermalnog potencijala Osječko-baranjske županije“ (KK.10.1.3.05.0003).

II. PODATCI O PREDMETU NABAVE

13. Opis predmeta nabave:
Predmet nabave je izrada dokumentacije geotermalnog potencijala Osječko-baranjske županije, sukladno projektnom zadatku koji je Prilog 1. ove DoN.

Predmetna dokumentacija obuhvaća studiju o mogućnostima iskorištavanja geotermalnog potencijala na području Osječko-baranjske županije i izvješća o geotermalnom potencijalu mikrolokacija.

Cilj Studije o mogućnostima iskorištavanja geotermalnog potencijala na području Osječko-baranjske županije, uključujući i Izvješća o geotermalnom potencijalu mikrolokacija, su: analiza i ocjena geotermalnog potencijala županije, analiza mogućeg iskorištavanja geotermalne energije te analiza utjecaja njenog korištenja na lokalnu zajednicu.
Izrada Studije je orijentirana na sintezu svih dostupnih podataka te, u slučaju potrebe, pribavljanje novih podataka. Podaci se odnose na set geoloških, geofizičkih, geokemijskih podataka, podataka izgrađenih bušotina te geografskih podataka, sve usmjereno analizi geotermalnog potencijala županije.
Integracijom interpretacija i analiza očekuje se procjena geotermalnog potencijala županije kao dijela potencijala obnovljivih izvora energije Republike Hrvatske. Potrebno je ispitati mogućnost iskorištavanja postojećih objekata, prije svega bušotina već izbušenih na području te ocijeniti mogućnost izrade novih bušotina s ciljem iskorištavanja energije geotermalne vode.
Kao važan rezultat studije očekuju se prijedlozi iskorištavanja geotermalne energije u gospodarske svrhe s izdvajanjem optimalnih mikrolokacija.
Izdvojene mikrolokacije potrebno je opisati u zasebnim Izvješćima s tehničko tehnološkim rješenjima privođenju proizvodnje geotermalne vode i prijedlozima njenog iskorištavanja.
CPV: 71350000-6 Znanstvene i tehničke usluge u inženjeringu.
14. Opis i oznaka grupa predmeta nabave:

Predmet nabave nije podijeljen na grupe.

15. Količina predmeta nabave:
Točna količina predmeta nabave navedena je u troškovniku koji je Prilog 2. ove DoN.
16. Tehničke specifikacije predmeta nabave:

Sukladno projektnom zadatku koji je Prilog 1. ove DoN.
17. Kriteriji za ocjenu jednakovrijednosti predmeta nabave:

Neprimjenjivo.
18. Troškovnik:
Troškovnik je sastavni dio DoN i nalazi se u Prilogu 2. u .xls dokumentu.
19. Mjesto izvršenja usluge:

Osječko-baranjska županija.
20. Rok početka i završetka izvršenja ugovora:

Početak izvršenja usluge je od dana potpisivanja ugovora o javnoj nabavi, a krajnji rok za izvršenje usluge je sedam mjeseci. 

21. Opcije i moguća obnavljanja ugovora:

Javni naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave samo u skladu s odredbama članaka 316. – 320. ZJN 2016.
III. OSNOVE ZA ISKLJUČENJE GOSPODARSKOG SUBJEKTA
22. Obvezne osnove za isključenje gospodarskog subjekta:

Temeljem članka 251. i 252. ZJN 2016 javni naručitelj obvezan je isključiti gospodarskog subjekta iz postupka javne nabave ako utvrdi da:
22.1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu     zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili
22.2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz članka 251. točke 1. podtočaka od a) do f) ZJN 2016 i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.
Naručitelj zadržava obvezu isključiti gospodarskog subjekta iz postupka javne nabave ukoliko se u postupku javne nabave utvrdi da je GS pravomoćno osuđen za počinjenja kaznenih djela koja su opisana u kasnijim izmjenama i dopunama Kaznenog zakona, a koje izmjene i dopune su objavljene u Narodnim Novinama broj 56/15, 61/15, 101/17, te čije biće kaznenog djela je moguće u cijelosti ili u najvećoj mjeri podvesti pod biće kaznenog djela za koje je GS osuđen po „starom“ KZ-u  objavljenom u NN pod brojem 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.

Način dokazivanja nepostojanje osnova za isključenje gospodarskog subjekta iz podtočaka 22.1. i 22.2.

- Za potrebu utvrđivanja gore navedenih osnova za isključenje, ponuditelj kao preliminarni dokaz ispunjava obrazac Europske jedinstvene dokumentacije putem EOJN RH (u nastavku: e-ESPD), Dio III: Osnove za isključenje, Odjeljak A: Osnove povezane s kaznenim presudama, za sve gospodarske subjekte u ponudi zasebno, osim za podugovaratelje. 
- Naručitelj će prije donošenja odluke o odabiru od ponuditelja koji je podnio ekonomski najpovoljniju ponudu zatražiti ažurirani popratni dokument kojim ponuditelj dokazuje da ne postoje osnove za isključenje, osim ako već posjeduje te dokumente. U tu svrhu ponuditelj će dostaviti Izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz podtočke 22.1. ili podtočke 22.2.
- Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti ili ako ne obuhvaćaju sve okolnosti iz podtočke 22.1. ili podtočke 22.2. ove DoN, gospodarski subjekt dostavlja izjavu pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. 
Sukladno članku 20. stavku 10. Pravilnika o dokumentaciji o nabavi te ponudi u postupcima javne nabave Izjavu iz članka 265. stavka 2. u vezi s člankom 251. stavkom 1. ZJN 2016 može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

Gospodarski subjekt koji ima poslovni nastan u Republici Hrvatskoj odnosno osoba koja je državljanin Republike Hrvatske dostavlja izjavu s ovjerenim potpisom kod javnog bilježnika.
Javni naručitelj će izravnim pristupom putem EOJN RH obaviti dohvat dokaza za gospodarske subjekte koji imaju poslovni nastan u Republici Hrvatskoj odnosno za osobe koje su državljani Republike Hrvatske.
22.3. ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

- u Republici Hrvatskoj, ako gospodarski subjekt ima poslovni nastan u Republici Hrvatskoj, ili

- u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, javni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.
Način dokazivanja nepostojanje osnova za isključenje gospodarskog subjekta iz podtočke 22.3.

- Za potrebu utvrđivanja gore navedene osnove za isključenje, ponuditelj kao preliminarni dokaz ispunjava obrazac e-ESPD, Dio III: Osnove za isključenje, B: Osnove povezane s plaćanjem poreza ili doprinosa za socijalno osiguranje, za sve gospodarske subjekte u ponudi zasebno, kao i za sve podugovaratelje.
- Naručitelj će prije donošenja odluke o odabiru od ponuditelja koji je podnio ekonomski najpovoljniju ponudu zatražiti ažurirani popratni dokument kojim ponuditelj dokazuje da ne postoje osnove za isključenje, osim ako već posjeduje te dokumente. U tu svrhu ponuditelj će dostaviti Potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz ove podtočke.
- Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti, gospodarski subjekt dostavlja izjavu pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. 
Odredbe iz podtočke 22.3 DoN odnose se i na podugovaratelje. Ako Naručitelj utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjernom roku, ne kraćem od 5 dana.

Javni naručitelj će izravnim pristupom putem EOJN RH obaviti dohvat dokaza za gospodarske subjekte koji imaju poslovni nastan u Republici Hrvatskoj.

23. Mjere za otklanjanje osnova za isključenje:
Temeljem članka 255. ZJN 2016 gospodarski subjekt kod kojeg su ostvarene osnove za isključenje iz podtočke 22.1. i 22.2. DoN može javnom naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje. Poduzimanje navedenih mjera gospodarski subjekt dokazuje:

· plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom
· aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom
· odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

Način dokazivanja poduzetih mjera za otklanjanje osnova za isključenje gospodarskog subjekta

- Za potrebu utvrđivanja poduzetih mjera za otklanjanje osnova za isključenje, ponuditelj kao preliminarni dokaz o mjerama koje je poduzeo ispunjava obrazac e-ESPD, Dio III: Osnove za isključenje, Odjeljak A: Osnove povezane s kaznenim presudama, dio koji se odnosi na poduzete mjere i odjeljak C: Osnove povezane s insolventnošću, sukobima interesa ili poslovnim prekršajima (u dijelu koji se odnosi na navedene osnove za isključenje) -  dio vezan za samokorigiranje (ukoliko je predviđeno eESPD obrascem).
Ukoliko su poduzete određene mjere za dokazivanje pouzdanosti gospodarskog subjekta, dokazi o poduzetim mjerama tražiti će se kao ažurirani popratni dokumenti.

Pojašnjenje:

Mjere koje je poduzeo gospodarski subjekt ocjenjuju se uzimajući u obzir težinu i posebne okolnosti kaznenog djela ili propusta te je naručitelj obvezan obrazložiti razloge prihvaćanja ili neprihvaćanja mjera.

Javni naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja mogućnosti iz ove točke do isteka roka zabrane u državi u kojoj je presuda na snazi.

Razdoblje isključenja gospodarskog subjekta kod kojeg su ostvarene osnove za isključenje iz članka 251. stavka 1. ZJN 2016 iz postupka javne nabave je pet godina od dana pravomoćnosti presude, osim ako pravomoćnom presudom nije određeno drukčije.
IV. KRITERIJI ZA ODABIR GOSPODARSKOG SUBJEKTA 
(UVJETI SPOSOBNOSTI)

24. Uvjeti tehničke i stručne sposobnosti i njihove minimalne razine:
24.1. Ponuditelj mora dokazati da je u 2020. godini i u posljednje tri godine koje joj prethode pružio usluge iste ili slične predmetu nabave, kojom se osigurava da gospodarski subjekt ima potrebno iskustvo, a osobito dovoljnu razinu iskustva za izvršenje ugovora o javnoj nabavi. 

Ponuditelj mora dokazati da je u navedenom periodu izvršio minimalno jednu uslugu istu ili sličnu predmetu nabave (studija ili sličan dokument, elaborat, istraživački i/ili znanstveni rad geotermalnog potencijala).
Način dokazivanja:

- Za potrebu utvrđivanja tehničke i stručne sposobnost, ponuditelj kao preliminarni dokaz ispunjava obrazac ESPD, Dio IV.: Kriteriji za odabir gospodarskog subjekta, Odjeljak C: Tehnička i stručna sposobnost, točku 1C.
- Naručitelj će prije donošenja odluke o odabiru od ponuditelja koji je podnio ekonomski najpovoljniju ponudu zatražiti ažurirani popratni dokument, a ponuditelj će sukladno članku 268. stavak 1. točka 3. ZJN 2016, dostaviti popis glavnih usluga pruženih u 2020. godini i tijekom tri godine koje prethode toj godini. Popis sadrži opis usluge, datum izvršenja te naziv druge ugovorne strane.
24.2. Gospodarski subjekt mora dokazati da ima na raspolaganju ljudske resurse (stručnjake), potrebne za izvršenje ugovora o javnoj nabavi, kako slijedi:
· minimum jednog stručnjaka u području geologije ili geofizike koji: 
· ima završen preddiplomski i diplomski sveučilišni studij iz geologije/fizike ili integrirani preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij (minimalno četiri godine) odnosno sa stečenih najmanje 300 ECTS bodova
· minimum jednog stručnjaka u području geotermalnog inženjerstva ili naftnog rudarstva koji: 
· ima završen preddiplomski i diplomski sveučilišni studij iz naftnog rudarstva ili integrirani preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij (minimalno četiri godine) iz naftnog rudarstva odnosno sa stečenih najmanje 300 ECTS bodova
· minimum jednog stručnjaka u području ekonomije koji: 
· ima završen preddiplomski i diplomski sveučilišni studij iz ili ekonomije ili integrirani preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij (minimalno četiri godine) iz ekonomije odnosno sa stečenih najmanje 300 ECTS bodova
Način dokazivanja:

- Za potrebu utvrđivanja tehničke i stručne sposobnost, ponuditelj kao preliminarni dokaz ispunjava obrazac ESPD, Dio IV.: Kriteriji za odabir gospodarskog subjekta, Odjeljak C: Tehnička i stručna sposobnost, točka 6 (upisuju se minimalno imena predloženih stručnjaka uz naznaku za koju ulogu je predložena koja osoba).
- Naručitelj će prije donošenja odluke o odabiru od ponuditelja koji je podnio ekonomski najpovoljniju ponudu zatražiti ažurirane popratne dokumente, a ponuditelj će sukladno članku 268. stavak 1. točka 8. ZJN 2016, dostaviti podatke o tehničkim stručnjacima koji će biti angažirani, neovisno o tome pripada li izravno gospodarskom subjektu.
Za potrebe utvrđivanja okolnosti iz ove točke dokumentacije gospodarski subjekt dostavlja preslike dokumenata kojima se dokazuje stručna sprema predloženih stručnjaka. 
Predloženi stručnjaci moraju biti angažirani na izvršenju predmetnog ugovora.
Uvjeti sposobnosti u slučaju zajednice gospodarskih subjekata:

Naručitelj će prihvatiti navedene uvjete tehničke i stručne sposobnosti od bilo kojeg člana zajednice gospodarskih subjekata.
25. Oslanjanje na sposobnost drugih subjekata:
Gospodarski subjekt može se u postupku javne nabave, radi dokazivanja ispunjavanja kriterija za odabir gospodarskog subjekta iz točke 24. DoN, osloniti na sposobnost drugih subjekata bez obzira na pravnu prirodu njihova međusobnog odnosa.

Javni naručitelj obvezan je, sukladno pododjeljcima 1. – 3. Odjeljka C, Poglavlja 4., Glave III. Dijela drugog ZJN 2016, provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje.

Javni naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako, na temelju provjere iz prethodnog stavka ove točke, utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Zajednica gospodarskih subjekata može se osloniti na sposobnost članova zajednice ili drugih subjekata pod gore navedenim uvjetima.

Način dokazivanja

- Za potrebu utvrđivanja oslanja li se gospodarski subjekt na sposobnost drugih gospodarskih subjekata radi dokazivanja ispunjavanja kriterija za odabir gospodarskog subjekta, ponuditelj kao preliminarni dokaz ispunjava e-ESPD, Dio II: Podaci o gospodarskom subjektu, Odjeljak C: Podaci o oslanjanju na sposobnosti drugih subjekata.
V. EUROPSKA JEDINSTVENA DOKUMENTACIJA O NABAVI 

(European Single Procurement Document – ESPD)
26. Pojam, oblik i dostava:

Gospodarski subjekt je obvezan u svojoj ponudi dostaviti Europsku jedinstvenu dokumentaciju o nabavi (European Single Procurement Document – ESPD) koja je ažurirana formalna izjava gospodarskog subjekta, a služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

- nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje) - točka 22. DoN.

- ispunjava tražene kriterije za odabir gospodarskog subjekta - točka 24. DoN.
- može dostaviti dokumente iz točaka 22. i 23. (ukoliko je primjenjivo) te točke 24. DoN.
Gospodarski subjekt dostavlja e-ESPD obrazac – elektronička verzija e-ESPD obrasca u .xml formatu, koji se nalazi na Elektroničkom oglasniku javne nabave Republike Hrvatske, zajedno sa ostalom dokumentacijom. Upute za e-ESPD obrazac ponuditelji mogu pronaći na internetskoj stranici: https://help.nn.hr/support/solutions/articles/12000043401--kreiranje-e-espd-odgovora-ponuditelji-natjecatelji

Gospodarski subjekt koji samostalno podnosi ponudu, nema podugovaratelja i ne oslanja se na sposobnost drugih gospodarskih subjekata, u ponudi dostavlja samo jedan e-ESPD obrazac.
Ako gospodarski subjekt samostalno podnosi ponudu, ali se oslanja na sposobnost drugog subjekta, obvezan je u ponudi dostaviti e-ESPD obrazac za sebe i e-ESPD obrazac za svakog gospodarskog subjekta na čiju se sposobnost oslanja.

U slučaju zajednice gospodarskih subjekata svi članovi zajednice gospodarskih subjekata obavezni su dostaviti zasebni e-ESPD obrazac.
Ako gospodarski subjekt za izvršenje dijela ugovora angažira jednog ili više podugovaratelja na čiju se sposobnost ne oslanja, obvezan je za svakog podugovaratelja u ponudi dostaviti zasebni e-ESPD kojim potvrđuje da svaki podugovaratelj nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje) sukladno podtočki 22.3. DoN.
U europskoj jedinstvenoj dokumentaciji o nabavi navode se izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, javnom naručitelju dostaviti te dokumente.
Ako javni naručitelj može dobiti popratne dokumente izravno, pristupanjem bazi podataka, gospodarski subjekt u europskoj jedinstvenoj dokumentaciji o nabavi navodi podatke koji su potrebni u tu svrhu, npr. internetska adresa baze podataka.

Dodatne upute za popunjavanje e-ESPD obrasca
Naručitelj je na temelju podataka iz ove dokumentacije o nabavi kroz sustav EOJN kreirao elektroničku verziju e-ESPD obrasca u .xml. formatu - e-ESPD zahtjev u koji je upisao osnovne podatke i definirao tražene dokaze te je kreirani e-ESPD zahtjev (u.xml i .pdf formatu)  priložio ovoj dokumentaciji o nabavi.

Gospodarski subjekt obvezni su u e-ESPD obrascu ( u.xml formatu)  izraditi i dostaviti svoje odgovore sukladno definiranim zahtjevima Naručitelja. 

Popunjeni e-ESPD obrazac ne mora biti potpisan niti ovjeren. 
U Dijelu II podatci pod A: Podaci o gospodarskom subjektu, Opće informacije, kod navođenja podataka o tome je li gospodarski subjekt mikropoduzeće, malo ili srednje poduzeće, podatak se unosi sukladno napomeni u obrascu i služi isključivo u statističke svrhe.

U dijelu II. podatci pod A: Podaci o gospodarskom subjektu, Oblik sudjelovanja, gospodarski subjekt popunjava u slučaju zajednice gospodarskih subjekata ili sudjelovanja trećih osoba te je potrebno napisati:
-  koji član zajednice gospodarskih subjekata je odgovoran za određene zadaće, odnosno za potpisivanje ugovora o javnoj nabavi

- koji član zajednice gospodarskih subjekata je zadužen za komunikaciju sa naručiteljem u smislu eventualnih zahtjeva za pojašnjenje ponude, upotpunjavanja ponude, prihvata ispravka računske pogreške, dostave popratnih ažuriranih dokumenata i sl. 

U Dijelu II. podaci pod B: Podaci o zastupnicima gospodarskog subjekta, ispunjavaju se imena i adrese osoba ovlaštenih za zastupanje gospodarskog subjekta, koji dostavlja e-ESPD obrazac za potrebe konkretnog postupka nabave.

U Dijelu II. pod D: Podaci o podugovarateljima na čije se sposobnosti gospodarski subjekt ne oslanja, Podugovaranje, ponuditelji su dužni navesti podatke ukoliko je primjenjivo (naziv/tvrtku, sjedište/adresu i OIB) o podugovarateljima na čiju se sposobnost ne oslanjaju.

U Dijelu III. ponuditelji popunjavaju podatke pod A: Osnove povezane s kaznenim presudama, ukoliko je primjenjivo mjere korigiranja i podatke pod B: Osnove povezane s plaćanjem poreza ili doprinosa za socijalno osiguranje (sve u skladu sa zahtjevima iz točaka 22. i 23. DoN).
U Dijelu IV. ponuditelji popunjavaju podatke pod C: Tehnička i stručna sposobnost, točku 1C i točku 8 (sve u skladu sa zahtjevima iz točke 24. DoN).
27. Provjera:
Javni naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na jeziku iz članka 280. stavka 2. ZJN 2016.
Ako se ne može obaviti provjera ili ishoditi potvrda iz prethodnog stavka, javni naručitelj može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

Javni naručitelj će zatražiti prije donošenja odluke u ovom postupku javne nabave od ponuditelja koji je podnio ekonomski najpovoljniju ponudu da u primjerenom roku, ne kraćem od pet dana, dostavi ažurirane popratne dokumente u skladu s točkama 22. - 24. DoN, osim ako već posjeduje te dokumente.

Ažurirani popratni dokument je svaki dokument u kojem su sadržani podaci važeći, odgovaraju stvarnom činjeničnom stanju u trenutku dostave naručitelju te dokazuju ono što je gospodarski subjekt naveo u e-ESPD-u.

Smatra se da naručitelj posjeduje ažurirane popratne dokumente ako istima ima izravan pristup elektroničkim sredstvima komunikacije putem besplatne nacionalne baze podataka na hrvatskom jeziku ili putem EOJN RH.

Ako se pristup bazama podataka obavlja putem EOJN RH, isti generira izvještaj s podacima u vezi s ažuriranim popratnim dokumentima.

Ažurirane popratne dokumente natjecatelji ili ponuditelji mogu dostaviti u neovjerenoj preslici elektroničkim sredstvima komunikacije putem EOJN RH ili na drugi dokaziv način.

Neovjerenom preslikom smatra se i neovjerena preslika elektroničke isprave na papiru.

U svrhu dodatne provjere informacija naručitelj može zatražiti dostavu ili stavljanje na uvid izvornika ili ovjerenih preslika jednog ili više traženih dokumenata.
Javni naručitelj može pozvati gospodarske subjekte da nadopune ili objasne dokumente zaprimljene sukladno točkama 22. - 24. DoN.
Ako ponuditelj koji je podnio najpovoljniju ponudu ne dostavi ažurne popratne dokumente u ostavljenom roku ili njima ne dokaže da ispunjava uvjete iz točaka 22. - 24. DoN, javni naručitelj obvezan je odbiti ponudu tog ponuditelja te postupiti sukladno članku 263. stavku 1. ZJN 2016 u odnosu na ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

VI. PODATCI O PONUDI

28. Sadržaj i način izrade ponude:

Ponuda je izjava volje ponuditelja u pisanom obliku da će izvršiti usluge, u skladu s uvjetima i zahtjevima iz DoN. 
Pri izradi ponude ponuditelj se mora pridržavati zahtjeva i uvjeta iz DoN te ne smije mijenjati ni nadopunjavati tekst DoN.
U roku za dostavu ponude ponuditelj može izmijeniti svoju ponudu ili od nje odustati.
Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Nakon isteka roka za dostavu ponuda, ponuda se ne smije mijenjati. 

Ponuda obvezuje ponuditelja do isteka roka valjanosti ponude, a na zahtjev javnog naručitelja ponuditelj može produžiti rok valjanosti svoje ponude.
PONUDA SADRŽI NAJMANJE:

1. Uvez ponude

2. Popunjen troškovnik 
3. Popunjen e-ESPD za ponuditelja, a u slučaju zajednice gospodarskih subjekata e-ESPD za svakog pojedinog člana zajednice gospodarskih subjekata
4. Popunjen e-ESPD za svakog podugovaratelja, ukoliko je primjenjivo

5. Jamstvo za ozbiljnost ponude (pogledati sljedeću točku ove DoN u dijelu koji se odnosi na dijelove ponude koji se ne mogu dostaviti putem Elektroničkog oglasnika javne nabave Republike Hrvatske) 
6. Dokaz o uplaćenom jamstvu za ozbiljnost ponude skeniran i priložen uz elektroničku ponudu – ako je primjenjivo (u slučaju novčanog pologa). U slučaju dostave jamstva u obliku zadužnice/bjanko zadužnice nije potrebno dostaviti dokaz o uplati jamstva za ozbiljnost ponude
7. Popis dodatnih članova projektnog tima i njihove životopise 
Traženo jamstvo za ozbiljnost ponude koje u ovom trenutku nije moguće slati i primati kao elektronički dokument, zainteresirani gospodarski subjekt u roku za dostavu ponuda, dostavlja naručitelju u zatvorenoj poštanskoj omotnici na adresu za dostavu ponuda te takva omotnica sadrži sve tražene podatke, s dodatkom „dio/dijelovi ponude koji se dostavlja/ju odvojeno“.

29. Način elektroničke dostave ponude:

Sukladno članku 68. stavku 2. ZJN 2016 u ovom postupku javne nabave obvezna je elektronička dostava ponuda.

Elektronička dostava ponuda provodi se putem Elektroničkog oglasnika javne nabave Republike Hrvatske, vezujući se na elektroničku obavijest o nadmetanju te na elektronički pristup dokumentaciji o nabavi. 

Naručitelj otklanja svaku odgovornost vezanu uz mogući neispravan rad Elektroničkog oglasnika javne nabave Republike Hrvatske (u nastavku: Oglasnik), zastoj u radu Oglasnika ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem Oglasnika.
Detaljne upute vezane za elektroničku dostavu ponuda dostupne su na stranicama Elektroničkog oglasnika javne nabave, na adresi https://eojn.nn.hr/Oglasnik/.
Postupanje u slučaju nedostupnosti EOJN RH propisano je člancima 32.- 42. Pravilnika o dokumentaciji o nabavi te ponudi u postupcima javne nabave.

Ako tijekom razdoblja od četiri sata prije isteka roka za dostavu zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, odnosno dok javni naručitelj produlji rok za dostavu sukladno članku 240. stavku 3. ZJN 2016.
Dijelovi ponude koji se ne mogu dostaviti putem Elektroničkog oglasnika javne nabave Republike Hrvatske, dostavljaju se u zatvorenoj omotnici na adresu:
Osječko-baranjska županija, Služba za javnu nabavu, Kapucinska 40/II, 31000 Osijek.
Na omotnici mora biti naznačeno:

- na prednjoj strani: 
 OSJEČKO-BARANJSKA ŽUPANIJA
SLUŽBA ZA JAVNU NABAVU

Kapucinska 40/II

31000 OSIJEK
Ev. br. nabave: NVV 3-20
Predmet nabave: Izrada dokumentacije geotermalnog potencijala 
Osječko-baranjske županije
„Dio/dijelovi ponude koji se dostavljaju odvojeno“
››NE OTVARAJ‹‹

- na poleđini:
NAZIV I ADRESA PONUDITELJA/ZAJEDNICE GOSPODARSKIH SUBJEKATA
Dijelovi ponude koji se ne mogu dostaviti putem Elektroničkog oglasnika javne nabave moraju na gore naznačenu adresu stići do roka za dostavu ponuda. U slučaju da odvojeni dijelovi ponude ne stignu na naznačenu adresu do isteka roka za dostavu ponuda, ponuda zaprimljena bez propisanih odvojenih dijelova odbaciti će se kao nepravilna.
30. Varijante ponuda:

Varijante ponuda nisu dopuštene.
31. Način određivanja cijene ponude:
Cijena ponude je nepromjenjiva tijekom trajanja ugovora. U cijenu ponude bez poreza na dodanu vrijednost moraju biti uračunati svi troškovi i popusti (primjerice troškovi prijevoza, dostave i ostalo).

Ponuditelj je dužan ponuditi, tj. upisati jediničnu cijenu i ukupnu cijenu (zaokružene na dvije decimale) za svaku stavku Troškovnika, te cijenu ponude bez poreza na dodanu vrijednost, na način kako je to određeno Troškovnikom.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu i u troškovniku, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.
32. Valuta ponude:
Cijena ponude izražava se u hrvatskim kunama.
33. Kriterij za odabir ponude:
Temeljem članka 283. ZJN 2016, kriterij za odabir ponude u ovom postupku javne nabave je ekonomski najpovoljnija ponuda.
Kao kriteriji za odabir ekonomski najpovoljnije određuju se:
1. Financijski kriterij – Cijena ponude (CP) - 50%
2. Nefinancijski kriterij – Projektni tim (PT) - 50%
Radi lakšeg računanja svakom kriteriju prema njegovom relativnom značaju dodijeliti će se maksimalni broj bodova (zaokruženo na dvije decimale):

· Cijena iskazana u ponudi koja se ocjenjuje čini 50 bodova 

· Projektni tim čini 50 bodova
Formula po kojoj se izračunava ekonomski najpovoljnija ponuda je:

T = C + PT
T = ukupan broj bodova

C = broj bodova koji je ponuda dobila za ponuđenu cijenu

PT = broj bodova koji je ponuda dobila za projektni tim
33.1. Financijski kriterij – Cijena ponude
Maksimalni broj bodova koji ponuditelj može dobiti prema ovom kriteriju je 80. Maksimalni broj bodova dodijelit će se ponudi s najnižom cijenom. Ovisno o najnižoj cijeni ponude ostale ponude će dobiti manji broj bodova, sukladno slijedećoj formuli:

C = NC/CP * 50
C – broj bodova koji je ponuda dobila za ponuđenu cijenu 

NC – najniža cijena ponuđena u postupku nabave 
CP – cijena ponude koja je predmet ocjene 
50 – maksimalni broj bodova

U cijenu moraju biti uračunati svi troškovi.

Obzirom da naručitelj ne može koristiti pravo na pretporez, uspoređivat će se cijene ponuda s porezom na dodanu vrijednost.

33.2. Nefinancijski kriterij – Projektni tim
Dodatno će se bodovati članovi projektnog tima ponuditelja prema slijedećim kvalifikacijama i profilu stručnjaka:
S1 - Stručnjak u području geologije ili geofizike:

· najmanje visoka stručna sprema odnosno završen preddiplomski i diplomski sveučilišni studij iz geologije/fizike ili integrirani preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij (minimalno četiri godine) odnosno sa stečenih najmanje 300 ECTS bodova,
· najmanje 5 studija, elaborata, znanstvenih radova ili projekata u području naftnog i geotermalnog inženjerstva i energetike u kojima je sudjelovao kao voditelj ili suradnik
S2 - Stručnjak u području naftnog rudarstva:
· najmanje visoka stručna sprema odnosno završen preddiplomski i diplomski sveučilišni studij iz naftnog rudarstva ili integrirani preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij (minimalno četiri godine) iz naftnog rudarstva odnosno sa stečenih najmanje 300 ECTS bodova,
· najmanje 5 studija, elaborata, znanstvenih radova ili projekata u području naftnog i geotermalnog inženjerstva i energetike u kojima je sudjelovao kao voditelj ili suradnik.
S3 - Stručnjak u području strojarstva ili elektrotehnike:
· najmanje visoka stručna sprema tehničke struke odnosno završen preddiplomski i diplomski sveučilišni studij strojarstva ili elektrotehnike ili integrirani preddiplomski i diplomski sveučilišni studij ili specijalistički diplomski stručni studij (minimalno četiri godine) strojarstva ili elektrotehnike odnosno sa stečenih najmanje 300 ECTS bodova
· najmanje 1 konceptualno i/ili idejno tehničko rješenje i/ili idejni projekt u sektoru energetike u kojima je sudjelovao kao voditelj ili suradnik
S4 - Stručnjak u području ekonomije:
· najmanje visoka stručna sprema odnosno završen preddiplomski i diplomski sveučilišni studij ekonomije ili integrirani preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij (minimalno četiri godine) iz ekonomije odnosno sa stečenih najmanje 300 ECTS bodova,
· najmanje 2 studije, elaborata ili projekata  u području naftnog i geotermalnog inženjerstva i energetike ekonomske ocjene projekata u kojima je sudjelovao kao voditelj ili suradnik
Maksimalni broj bodova po ovom kriteriju je 50 bodova.
Bodovi za dodatne stručnjake biti će dodijeljeni prema slijedećoj tablici
	Kvalifikacija stručnjaka
	Broj bodova

	S1 - Stručnjak u području geologije ili geofizike
	20

	S2 - Stručnjak u području naftnog rudarstva
	10

	S3 - Stručnjak u području strojarstva ili elektrotehnike
	10

	S4 - Stručnjak u području ekonomije
	10


U svrhu dokazivanja ponuditelj je dužan dostaviti popis dodatnih članova projektnog tima. Za svakog navedenog stručnjaka potrebno je dostaviti životopis iz kojega mora biti razvidno završeno školovanje, stečena stručna sprema i specifično iskustvo koje je gore traženo.
Ukoliko ponuditelj u svojoj ponudi ne dostavi navedeno, prilikom pregleda i ocjene ponude, ponuda neće biti odbijena, ali će ostvariti 0 bodova.
Predloženi stručnjak čija se struka i iskustvo boduju mora biti angažiran na izvršenju predmetnog ugovora. 

Ukoliko tijekom izvršenja ugovora zbog nepredviđenih okolnosti dođe do potrebe za zamjenom stručnjaka (imenovana osoba) potrebno je zatražiti pismenu suglasnost Naručitelja o traženoj izmjeni. Novi predloženi stručnjak (imenovana osoba) mora imati minimalno jednaku stručnu sposobnost/kvalifikacije i specifično iskustvo kao i stručnjak (imenovana osoba) kojeg mijenja.
34. Jezik i pismo na kojem se izrađuje ponuda:
Ponuda se izrađuje na hrvatskom jeziku i latiničnom pismu. Dokumenti iz ponude mogu biti i na nekom drugom jeziku, ali se u tom slučaju obavezno prilaže i prijevod na hrvatski jezik (ne mora biti izrađen od ovlaštenog sudskog tumača).
Ako je bilo koji drugi dokument ponuditelja, izdan na stranom jeziku, a ovom dokumentacijom o nabavi nije drukčije određeno, ponuditelj ga mora dostaviti zajedno s prijevodom na hrvatski jezik (odnosi se i na ažurirane popratne dokumente). 

Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice.

35. Rok valjanosti ponude:

Rok valjanosti ponude je do 30. travnja 2020. godine.
Ako tijekom postupka javne nabave istekne rok valjanosti ponude i jamstva za ozbiljnost ponude, javni naručitelj obvezan je prije odabira zatražiti produženje roka valjanosti ponude i jamstva od ponuditelja koji je podnio najpovoljniju ponudu u primjerenom roku ne kraćem od pet dana.
36. Ponuda dostavljena elektroničkim sredstvom komunikacije putem EOJN RH:
Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.

VII. OSTALE ODREDBE

37. Odredbe koje se odnose na zajednicu gospodarskih subjekata:
Zajednica gospodarskih subjekata (fizičke ili pravne osobe, uključujući podružnice, ili javna tijela ili zajednice tih osoba ili tijela) je svako privremeno udruživanje gospodarskih subjekata koje na tržištu nudi izvođenje radova ili posla, isporuku robe ili pružanje usluga.
Ponuda zajednice gospodarskih subjekata mora sadržavati podatke o svakom članu zajednice gospodarskih subjekata, kako je određeno obrascem Elektroničkog oglasnika javne nabave, uz obveznu naznaku člana zajednice gospodarskih subjekata koji je ovlašten za komunikaciju s Naručiteljem. 

Naručitelj neposredno plaća svakom članu zajednice gospodarskih subjekata za onaj dio ugovora o javnoj nabavi koji je on izvršio, ako zajednica gospodarskih subjekata ne odredi drugačije. 
U ponudi zajednice gospodarskih subjekata mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice gospodarskih subjekata.
U slučaju zajednice gospodarskih subjekata svi članovi zajednice gospodarskih subjekata moraju dostaviti zaseban e-ESPD i pojedinačno dokazati nepostojanje okolnosti iz točaka 22. i 23. (ukoliko je primjenjivo) DoN.
38. Odredbe koje se odnose na podugovaratelje (podizvršitelja):
38.1. Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

- navesti koji dio ugovora namjerava dati u podugovor (predmet ili količina, vrijednost ili   postotni udio)

- navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

- dostaviti europsku jedinstvenu dokumentaciju o nabavi za podugovaratelja.

Sudjelovanje podugovaratelja ne utječe na odgovornost ugovaratelja (izvršitelja) za izvršenje ugovora o javnoj nabavi.

38.2. Ugovaratelj može tijekom izvršenja ugovora o javnoj nabavi od javnog naručitelja zahtijevati:

- promjenu podugovaratelja za onaj dio ugovora o javnoj nabavi koji je prethodno dao u podugovor

- uvođenje jednog ili više novih podugovaratelja čiji ukupni udio ne smije prijeći 30 % vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili nije

- preuzimanje izvršenja dijela ugovora o javnoj nabavi koji je prethodno dao u podugovor. 

Uz navedene zahtjeve iz ove podtočke, ugovaratelj javnom naručitelju dostavlja podatke i dokumente iz podtočke 38.1. DoN za novog podugovaratelja.

38.3. Javni naručitelj ne smije odobriti zahtjev ugovaratelja:

- u slučaju iz podtočke 38.2., prve i druge alineje, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje

- u slučaju iz podtočke 38.2., treće alineje, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

38.4. Podatci o imenovanim podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja i dijelovi ugovora koje će oni izvršavati (predmet ili količina, vrijednost ili postotni udio) su obvezni sastojci ugovora o javnoj nabavi.

Javni naručitelj je obvezan neposredno plaćati podugovarateljima, u slučaju kada se dio ugovora daje u podugovor. Ugovaratelj mora svom računu priložiti račune svojih podugovaratelja koje je prethodno potvrdio.

Svaki podugovaratelj (podizvršitelj) mora dokazati nepostojanje okolnosti iz točke 22.3. DoN.

39. Jamstva
39.1. Jamstvo za ozbiljnost ponude:
Ponuditelj je obvezan u ponudi priložiti jamstvo za ozbiljnost ponude u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice i Pravilnikom o obliku i sadržaju zadužnice, bez uvećanja, sa zakonskim zateznim kamatama po stopi određenoj sukladno odredbi članka 29., stavka 2. Zakona o obveznim odnosima u iznosu od 60.000,00 kuna bez PDV-a.
U slučaju zajednice gospodarskih subjekata, traženo jamstvo za ozbiljnost ponude može dostaviti jedan član zajednice za sve ili svaki član zajednice može dostaviti jamstvo za svoj dio garancije.

Jamstvo za ozbiljnost ponude naplatit će se u slučaju odustajanja ponuditelja od svoje ponude u roku njezine valjanosti, nedostavljanja ažuriranih popratnih dokumenata sukladno članku 263. ZJN 2016, neprihvaćanja ispravka računske greške, odbijanja potpisivanja ugovora i nedostavljanja jamstva za uredno ispunjenje ugovora. 

Rok valjanosti jamstva za ozbiljnost ponude mora biti sukladno roku valjanosti ponude, a gospodarski subjekt može dostaviti i jamstvo koje je duže od roka valjanosti ponude.
Ako istekne rok valjanosti ponude, naručitelj će tražiti od ponuditelja produženje roka valjanosti ponude i jamstva za ozbiljnost ponude sukladno tom produženom roku. 

Jamstvo za ozbiljnost ponude dostavlja se u izvorniku. Izvornik ne smije biti ni na koji način oštećen (bušenjem, klamanjem i sl.). 

Izvornik jamstva za ozbiljnost ponude dostavlja se odvojeno od elektroničke dostave ponude, u papirnatom obliku, poštom ili dostavom u zatvorenoj omotnici na kojoj su navedeni podaci sukladno točki 29. DoN. 

Javni naručitelj obvezan je vratiti ponuditeljima jamstvo za ozbiljnost ponude u roku od deset dana od dana potpisivanja ugovora o javnoj nabavi, odnosno dostave jamstva za uredno ispunjenje ugovora.
39.2. Jamstvo za uredno ispunjenje ugovora, za slučaj povrede ugovornih obveza:

Ugovaratelj je dužan nakon primitka potpisanog Ugovora, a najkasnije u roku od 15 dana od dana primitka potpisanog Ugovora, Naručitelju predati jamstvo za uredno ispunjenje Ugovora u vrijednosti 10% (deset posto) ugovorenog iznosa bez poreza na dodanu vrijednost, u obliku bankarske garancije „bez prigovora“ i „na prvi poziv“ na kojoj je kao korisnik naznačena Osječko-baranjska županija, sukladno članku 1039. Zakona o obveznim odnosima, s jamstvenim rokom od osam mjeseci od dana sklapanja ugovora.
U slučaju zajednice gospodarskih subjekata, traženo jamstvo za uredno ispunjenje ugovora može dostaviti jedan član zajednice za sve ili svaki član zajednice može dostaviti jamstvo za svoj dio garancije.

Jamstvo za uredno ispunjenje ugovora naplatit će se u slučaju povrede ugovornih obveza.

U tom slučaju, Naručitelj će takvo postupanje smatrati kao značajni nedostatak tijekom provedbe ugovora koje će u budućim postupcima javne nabave koristiti kao razlog isključenja tog gospodarskog subjekta iz postupka javne nabave u svemu prema odredbama članka 254. ZJN 2016. 

Neiskorišteno jamstvo naručitelj će vratiti izvršitelju nakon urednog izvršenja predmetne usluge.
39.3. Napomena:
Sukladno članku 214. stavku 4. Zakona o javnoj nabavi, neovisno o sredstvima jamstva iz ove točke koje je javni naručitelj odredio, ponuditelj može dati novčani polog u traženom iznosu. 

U slučaju zajednice gospodarskih subjekata naručitelj će prihvatiti uplatu novčanog pologa jednog člana zajednice te tada uplata u opisu mora sadržavati navod o tome da je riječ o zajednici gospodarskih subjekata i  navod o kojem jamstvu se radi ili da svaki član zajednice gospodarskih subjekata izvrši uplatu za svoj dio garancije.
Novčani polog može se uplatiti na:
IBAN:HR2423600001800014000
MB:   02759489
OIB:  10383308860
RKP: 33626
Banka: Zagrebačka banka d.d. Zagreb
Korporativni centar Osijek
Ribarska 4, 31 000 Osijek
Model: HR68

Poziv na broj: 7307-OIB uplatitelja

40. Datum, vrijeme i mjesto dostave jamstva i javnog otvaranja ponuda:
Ponuditelji su dužni ponude dostaviti predajom u Elektronički oglasnik javne nabave, a dijelove ponude koji se dostavljaju odvojeno predati sukladno točki 29. DoN zaključno do __. __________ 20__. godine do __:__ sati.
Javno otvaranje ponuda održat će se __. __________ 20__. godine u __:__ sati u prostorijama Službe za javnu nabavu, Kapucinska 40/II, Osijek.  

Javnom otvaranju ponuda smiju prisustvovati ovlašteni predstavnici ponuditelja i druge osobe.

Pravo aktivnog sudjelovanja na javnom otvaranju ponuda imaju samo članovi stručnog povjerenstva za javnu nabavu  i ovlašteni predstavnici ponuditelja.

Ovlašteni predstavnici ponuditelja moraju svoje pisano ovlaštenje (Prilog 4. DoN) predati članovima Stručnog povjerenstva za javnu nabavu neposredno prije javnog otvaranja ponuda.
41. Dokumenti koji će se nakon završetka postupka javne nabave vratiti ponuditeljima:
Javni naručitelj će vratiti ponuditeljima jamstvo za ozbiljnost ponude, odnosno izvršiti povrat novčanog pologa u roku od deset dana od potpisivanja ugovora o javnoj nabavi, odnosno od dostave jamstva za uredno ispunjenje ugovora.
42. Uvjeti za izvršenje ugovora:
U skladu s člankom 4. stavkom 4. ZJN 2016, gospodarski subjekt obvezan je tijekom izvršenja ugovora o javnoj nabavi pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. ZJN 2016.

Ukoliko Naručitelj tijekom izvršenja okvirnog sporazuma dođe do saznanja da se odabrani ponuditelj ne pridržava navedenih obveza, nastupa raskidni uvjet i naručitelj će naplatiti jamstvo za uredno ispunjenje okvirnog sporazuma.
43. Prijedlog ugovora o javnoj nabavi (Posebni uvjeti za izvršenje ugovora):
Prijedlog ugovora  je sastavni dio DoN (Prilog 5. DoN).
Nakon proteka roka mirovanja naručitelj će pozvati odabranog ponuditelja da potpiše ugovor ili mu isti proslijediti na potpis, ovisno o dogovoru. Ugovorne strane su dužne potpisati ugovor o javnoj nabavi u roku od 30 dana od dana izvršnosti odluke o odabiru. U slučaju da odabrani ponuditelj ne ispuni navedenu obvezu, naručitelj će smatrati kako je ponuditelj odbio potpisati ugovor i naplatiti jamstvo za ozbiljnost ponude temeljem članka 214. stavka 1. točke 1. ZJN 2016.
44. Izmjena ugovora:
Javni naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave samo u skladu s odredbama članaka 316. – 320. ZJN 2016.
45. Navod o primjeni trgovačkih običaja (uzanci):
Trgovački običaji (uzance) neće se primjenjivati.
46. Rok za donošenje odluke o odabiru:
Rok za donošenje odluke o odabiru ili odluke o poništenju postupka javne nabave iznosi najduže 60 dana od isteka roka za dostavu ponuda.

Naručitelj ovim putem pojašnjava kako je člankom 302. stavkom 4. utvrđeno da se odluka o odabiru donosi u roku od 30 dana od isteka roka za dostavu ponuda, osim ako javni naručitelj u dokumentaciji o nabavi ne odredi duži rok.

Rok za donošenje odluke o odabiru ili poništenju utvrđen je na temelju procjene naručitelja da uz druge postupke javne nabave koje provodi i iskustva iz prethodno provedenih postupaka javne nabave u kojima je pristiglo puno ponuda, te s obzirom na zakonom utvrđene obveze u postupku pregleda i ocjene do donošenja odluka temeljem ZJN 2016 naručitelj treba duži vremenski period za izvršenje svih gore navedenih obaveza.

Sukladno članku 301. stavku 5. točki 2. ZJN 2016 Odluku o odabiru ili odluku o poništenju javni naručitelj će bez odgode dostaviti svakom ponuditelju putem EOJN RH.

Dostava odluke o odabiru ili odluke o poništenju postupka javne nabave smatra se dostavljenom istekom dana javne objave.

47. Rok, način i uvjeti plaćanja:
Naručitelj će isplatiti cijenu usluge u roku od 30 (trideset) dana od dana primitka računa u iznosima i dinamici iz troškovnika odabranog ponuditelja.
Ugovoreni iznos na prethodno utvrđen način platiti će se na IBAN izvršitelja/članova zajednice gospodarskih subjekata/podugovaratelja.

Naručitelj ima pravo prigovora na ispostavljeni račun ukoliko utvrdi nepravilnosti te pozvati izvršitelja da uočene nepravilnosti otkloni i objasni. U tom slučaju rok plaćanja počinje teći od dana kada je naručitelj zaprimio pisano objašnjenje s otklonjenim uočenim nepravilnostima.
Sukladno Zakonu o elektroničkom izdavanju računa u javnoj nabavi naručitelj je obvezan zaprimati i obrađivati te izvršiti plaćanje elektroničkih računa i pratećih isprava izdanih sukladno europskoj normi.
48. Rok za izjavljivanje žalbe na dokumentaciju o nabavi te naziv i adresa žalbenog tijela:

Pravo na žalbu ima svaki gospodarski subjekt koji ima ili je imao pravni interes za dobivanje ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Pravo na žalbu ima i središnje tijelo državne uprave nadležno za politiku javne nabave i nadležno državno odvjetništvo. 

Žalba se izjavljuje Državnoj komisiji za kontrolu postupaka javne nabave, Koturaška cesta 43/IV, 10000 Zagreb, u pisanom obliku ili putem EOJN RH. 

Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH (putem sustava e-Žalba).

Žalitelj je obvezan primjerak žalbe dostaviti naručitelju u roku za žalbu.

Žalba koja nije dostavljena naručitelju u roku žalbe smatra se nepravodobnom.

Kad je žalba upućena putem ovlaštenog davatelja poštanskih usluga, dan predaje ovlaštenom davatelju poštanskih usluga smatra se danom predaje Državnoj komisiji, odnosno naručitelju.

U slučaju e-Žalbe, smatra se da je dostava Državnoj komisiji, odnosno stranci žalbenog postupka obavljena na dan kada je žalba zaprimljena na poslužitelju EOJN RH.
Žalba se izjavljuje u roku od deset dana, i to od dana:

1. objave poziva na nadmetanje, u odnosu na sadržaj poziva ili dokumentacije o nabavi

2. objave obavijesti o ispravku, u odnosu na sadržaj ispravka

3. objave izmjene dokumentacije o nabavi, u odnosu na sadržaj izmjene dokumentacije

4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda

5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalitelj koji je propustio izjaviti žalbu u određenoj fazi otvorenog postupka javne nabave sukladno prednje navedenom, nema pravo na žalbu u kasnijoj fazi postupka za prethodnu fazu. 

Žalba obvezno sadržava podatke navedene u članku 420., stavku 1. ZJN 2016.

49. Drugi podaci koje naručitelj smatra potrebnima:
49.1. Javni naručitelj može izmijeniti ili dopuniti DoN do isteka roka za dostavu ponuda.:
Gospodarski subjekt može zahtijevati dodatne informacije, objašnjenja ili izmjene u vezi s DoN tijekom roka za dostavu ponuda.

Zahtjev je pravodoban ako je dostavljen najkasnije tijekom osmog dana prije roka određenog za dostavu ponuda

Pod uvjetom da je zahtjev dostavljen pravodobno, javni naručitelj obvezan je odgovor, dodatne informacije i objašnjenja bez odgode, a najkasnije tijekom šestog dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju, bez navođenja podataka o podnositelju zahtjeva.

Javni naručitelj obvezan je produžiti rok za dostavu ponuda u sljedećim slučajevima:

- ako dodatne informacije, objašnjenja ili izmjene u vezi s DoN, iako pravodobno zatražene od strane gospodarskog subjekta, nisu stavljene na raspolaganje najkasnije tijekom šestog dana prije roka određenog za dostavu

- ako je DoN značajno izmijenjena

- ako EOJN RH nije bio dostupan u slučaju iz članka 239.  ZJN 2016.

U slučajevima iz alineje 1. i 2. prethodnog stavka, javni naručitelj produljuje rok za dostavu razmjerno važnosti dodatne informacije, objašnjenja ili izmjene, a najmanje za deset dana od dana slanja ispravka poziva na nadmetanje, a u slučaju iz alineje 3. javni naručitelj produljuje rok za dostavu za najmanje četiri dana od dana slanja ispravka poziva na nadmetanje.

Javni naručitelj nije obvezan produljiti rok za dostavu ako dodatne informacije, objašnjenja ili izmjene nisu bile pravodobno zatražene ili ako je njihova važnost zanemariva za pripremu i dostavu prilagođenih ponuda.

Javni naručitelj obvezan je o svakom produženju roka obavijestiti sve gospodarske subjekte na dokaziv način.

49.2. Dopune, pojašnjenja i nužne informacije sukladno članku 293. ZJN 2016
Sukladno članku 293. Zakona o javnoj nabavi, ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, javni naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku ne kraćem od 5 dana. 

Takvo postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave. 

Naručitelj će dopunjavanje, pojašnjenje i/ili upotpunjavanje ponude zatražiti putem sustava EOJN RH modul Pojašnjenja/upotpunjavanje elektronički dostavljenih ponuda.
Ponudbeni list, troškovnik i jamstvo za ozbiljnost ponude ne smatraju se određenim dokumentima koji nedostaju u smislu članka 293. ZJN 2016 te naručitelj ne smije zatražiti ponuditelja da iste dostavi tijekom pregleda i ocjene ponuda.
50. Tajnost podataka:  
Temeljem članka 52. stavka 1. ZJN 2016 gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponude.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.
Dio ponude koji gospodarski subjekt na temelju zakona, drugog propisa ili općeg akta želi označiti tajnom (uključujući tehničke ili trgovinske tajne te povjerljive značajke ponuda) mora dostaviti prilikom predaje ponude te označiti tajnom i u sustavu EOJN RH-a i priložiti kao zaseban dokument, odvojeno od dijelova koji se ne smatraju tajnim. 
51. Izmjena, dopuna i odustajanje od ponude:
U roku za dostavu ponude ponuditelj može izmijeniti svoju ponudu, nadopuniti je ili od nje odustati. Prilikom izmjene ili dopune ponude automatski se poništava prethodno predana ponuda što znači da se učitavanjem ("upload") nove izmijenjene ili dopunjene ponude predaje nova ponuda koja sadržava izmijenjene ili dopunjene podatke. Učitavanjem i spremanjem novog uveza ponude u EOJN RH središnjem tijelu se šalje nova izmijenjena/dopunjena ponuda.
VIII. PRILOZI
PRILOG 1. – PROJEKTNI ZADATAK

Projektni zadatak dostupan je za preuzimanje putem Elektroničkog oglasnika javne nabave u .pdf formatu zajedno s DoN.
PRILOG 2. – TROŠKOVNIK
Troškovnik je dostupan za preuzimanje putem Elektroničkog oglasnika javne nabave u .xls formatu zajedno s DoN. 

PRILOG 3. – ESPD
e-ESPD obrazac dostupan je za preuzimanje putem Elektroničkog oglasnika javne nabave u .xml formatu zajedno s DoN.
PRILOG 4. – OVLAŠTENJE ZA ZASTUPANJE
(Memorandum ponuditelja) 

OSJEČKO- BARANJSKA ŽUPANIJA

PREDMET: Ovlast za zastupanje i sudjelovanje u postupku javnog otvaranja ponuda

Ovime ovlašćujemo svog predstavnika __________________________________________









(ime i prezime)

rođenog ______________________ u ____________________________ na radnom mjestu

(nadnevak rođenja)


(mjesto rođenja)

_____________________________________ da  nas zastupa i sudjeluje u postupku javnog

(naziv radnog mjesta)

otvaranja ponuda u otvorenom postupku javne nabave velike vrijednosti izrade dokumentacije geotermalnog potencijala Osječko-baranjske županije, koje će se održati __. __________ 20__. godine u __:__ sati u prostorijama Službe za javnu nabavu, Kapucinska 40/II, Osijek.
U _____________, _________ 20__. godine.

ZA PONUDITELJA:
M.P.
_____________________________________

(ime, prezime i potpis ovlaštene osobe)

Napomena: Ovlaštenje se predaje ovlaštenim predstavnicima naručitelja prije početka javnog otvaranja ponuda.
PRILOG 5. – PRIJEDLOG UGOVORA
OSJEČKO-BARANJSKA ŽUPANIJA, Osijek, Trg Ante Starčevića 2, OIB 10383308860 koju zastupa župan Ivan Anušić (u daljnjem tekstu: NARUČITELJ)
i

_________________________________________(u ime zajednice gospodarskih subjekata:_________                          
_________________________________________________________________ukoliko je primjenjivo) 

koje zastupa direktor____________________________________ (u daljnjem tekstu: IZVRŠITELJ)

sklopili su sljedeći:

UGOVOR

O IZRADI DOKUMENTACIJE GEOTERMALNOG POTENCIJALA 
OSJEČKO-BARANJSKE ŽUPANIJE  
(broj: U-NVV 3-20)
I.
PREDMET UGOVORA

Članak 1.

Predmet ovoga Ugovora je usluga izrade dokumentacije geotermalnog potencijala Osječko-baranjske županije (dalje: Dokumentacija) sukladno projektnom zadatku koji je sastavni dio dokumentacije o nabavi.
Na temelju provedenog otvorenog postupka javne nabave velike vrijednosti izrade dokumentacije geotermalnog potencijala Osječko-baranjske županije, koji se vodi pod evidencijskim brojem NVV 3-20 NARUČITELJ je Odlukom o odabiru (KLASA: ______________, URBROJ: _______________ od __. ____________ 20__. godine) odabrao ponudu IZVRŠITELJA oznake __________ od __. ___________ 20__. godine kao najpovoljniju ponudu sukladno objavljenom kriteriju za odabir te uvjetima i zahtjevima iz dokumentacije o nabavi.

Članak 2.

Dokumentacija obuhvaća izradu Studije o mogućnostima iskorištavanja geotermalnog potencijala na području Osječko-baranjske županije i Izvješća o geotermalnom potencijalu mikrolokacija.
Članak 3.

Nakon izrade i predaje projektne dokumentacije, dokumentacija predana u pisanom obliku, kao i dokumentacija predana na elektroničkom mediju, predstavlja vlasništvo NARUČITELJA, te ju NARUČITELJ može, bez dodatnih suglasnosti IZVRŠITELJA, umnožavati i koristiti za svoje potrebe.

II.
CIJENA 

Članak 4.

Cijena usluge iz članka 1. ovoga Ugovora je:

                 ____________________kuna
PDV 25%  ____________________kuna
Ukupno: ______________________kuna
  (slovima: _______________________________________________________________).
III.
UVJETI PLAĆANJA

Članak 5.
NARUČITELJ se obvezuje platiti izrađenu i predanu Dokumentaciju u roku od 30 (trideset) dana od dana primitka računa na IBAN IZVRŠITELJA/članova zajednice gospodarskih subjekata/(i podugovaratelja) u iznosima i dinamici kako slijedi:

· iznos od ________ kuna nakon izrade i predaje NARUČITELJU Studije o mogućnostima iskorištavanja geotermalnog potencijala na području Osječko-baranjske županije

· iznos od ________ kuna nakon izrade i predaje NARUČITELJU Analize mikrolokacija.
NARUČITELJ ima pravo prigovora na ispostavljeni račun ukoliko utvrdi nepravilnosti te pozvati IZVRŠITELJA da uočene nepravilnosti otkloni i objasni. U tom slučaju rok plaćanja počinje teći od dana kada je naručitelj zaprimio pisano objašnjenje s otklonjenim uočenim nepravilnostima.
Sukladno Zakonu o elektroničkom izdavanju računa u javnoj nabavi NARUČITELJ je   obvezan zaprimati i obrađivati te izvršiti plaćanje elektroničkih računa i pratećih isprava izdanih sukladno europskoj normi.

IV.
NAČELA UGOVORA

Članak 6.

IZVRŠITELJ potpisom ovoga Ugovora potvrđuje da su mu poznati svi uvjeti za izradu Dokumentacije te da mu je poznata tehnička složenost.

IZVRŠITELJ se potpisom ovoga Ugovora odriče prava na moguće prigovore s osnova nepoznavanja uvjeta i načina izrade Dokumentacije. 

Ugovorne strane su dužne pridržavati se načela savjesnosti i poštenja, surađivati radi potpunog i urednog ispunjenja ovoga Ugovora i ostvarivanja prava u tim odnosima i suzdržati se od postupka kojim se može drugome prouzročiti šteta.

Ugovorne strane dužne su u ispunjavanju svojih obveza postupati s pažnjom koja se u pravnom prometu zahtijeva u odgovarajućoj vrsti obveznih odnosa (pažnja dobrog gospodarstvenika, odnosno pažnja dobrog domaćina).

IZVRŠITELJ je dužan u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).

V.
OBVEZE IZVRŠITELJA I NARUČITELJA

Članak 7.

Usluga iz članka 1. ovoga Ugovora mora biti orijentirana na sintezu svih dostupnih podataka te, u slučaju potrebe, pribavljanje novih podataka. Podaci se odnose na set geoloških, geofizičkih, geokemijskih podataka, podataka izgrađenih bušotina te geografskih podataka, sve usmjereno analizi geotermalnog potencijala Osječko-baranjske županije.

Integracijom interpretacija i analiza potrebno je napraviti procjenu geotermalnog potencijala Osječko-baranjske županije kao dijela potencijala obnovljivih izvora energije Republike Hrvatske. Potrebno je ispitati mogućnost iskorištavanja postojećih objekata, prije svega bušotina već izbušenih na području te ocijeniti mogućnost izrade novih bušotina s ciljem iskorištavanja energije geotermalne vode.

Kao važan rezultat studije moraju biti izrađeni prijedlozi iskorištavanja geotermalne energije u gospodarske svrhe s izdvajanjem optimalnih mikrolokacija. Izdvojene mikrolokacije moraju se opisati u zasebnim Izvješćima s tehničko tehnološkim rješenjima privođenju proizvodnje geotermalne vode i prijedlozima njenog iskorištavanja.

Pri izradi Dokumentacije IZVRŠITELJ se obvezuje primijeniti najmodernije metodologije i računalne platforme u industriji geotermalne vode.
Članak 8.

Izrada Studije o mogućnostima iskorištavanja geotermalnog potencijala na području Osječko-baranjske županije izvršava se u sljedećim fazama:
1. Dohvat bušotinskih i seizmičkih podataka

2. Prikupljanje, interpretacija i analiza geoloških, geokemijskih podataka i podataka vezanih uz izrađene bušotine

3. Interpretacija i analiza geofizičkih podataka, izdvajanje geotermalnih tijela

4. Geotermalni potencijal županije i mogućnosti njegovog korištenja.

Studija o mogućnostima iskorištavanja geotermalnog potencijala na području Osječko-baranjske županije mora obavezno, ali ne isključivo, sadržavati sljedeća poglavlja:

· Uvod
· Geografske karakteristike županije
· Geološka osnova
· Pregled geo-podataka, geoloških, geofizičkih, petrofizičkih i geokemijskih podataka
· Interpretacija i analiza podataka
· Karakteristike ležišta geotermalnih voda Osječko-baranjske županije
· Procjena mogućnosti proizvodnje geotermalne vode
· Potrebne radnje i legislativa za pridobivanje licenci za istraživanje i proizvodnju geotermalne vode u energetske svrhe
· Analiza tržišta geotermalne vode
· Analiza mogućnosti financiranja geotermalnih projekata
· Izdvajanje mikrolokacija pogodnih za proizvodnju geotermalne vode za energetske i toplinarske svrhe temeljem tehničkih i tržišnih analiza
· Zaključak
Za svaku od mikrolokacija opisanih u Studiji o mogućnostima iskorištavanja geotermalnog potencijala na području Osječko-baranjske županije IZVRŠITELJ mora izraditi:

1. Geološki model mikrolokacije, simulaciju ponašanja rezervoara te prijedlog lokacija proizvodnih i utisnih bušotina

2. Opis potrebnih rudarskih radova i tehnoloških rješenja s ciljem proizvodnje geotermalne vode

3. Izvješće o geotermalnom potencijalu mikrolokacije s ekonomskom analizom i analizom tržišta.

Pojedino izvješće o geotermalnom potencijalu mikrolokacije mora obavezno, ali ne isključivo, sadržavati sljedeća poglavlja:

· Uvod

· Geološka osnova mikrolokacije

· Fizikalno kemijski parametri geotermalnog ležišta i geotermalne vode

· Model simulacije geotermalnog rezervoara, određivanje optimalne lokacije bušotine

· Tehnološka rješenja naftno-rudarskih radova

· Mogućnosti korištenja geotermalne vode na mikrolokacijama

· Ekonomska ocjena zahvata na mikrolokaciji

· Analiza mogućnosti financiranja projekta proizvodnje geotermalne vode na mikrolokacijama
IZVRŠITELJ je u obvezi izraditi i predati NARUČITELJU Dokumentaciju u elektroničkom obliku i u četiri primjerka u tiskanom obliku.

Nakon izrade i predaje Dokumentacije u pisanom obliku i na elektroničkom mediju, ista predstavlja vlasništvo NARUČITELJA, te ju NARUČITELJ može, bez dodatnih suglasnosti IZVRŠITELJA, umnožavati i koristiti za svoje potrebe. 
VI.
ROK IZVRŠENJA

Članak 9.

IZVRŠITELJ se obvezuje s izvršenjem usluge započeti odmah nakon potpisivanja Ugovora, a završiti u roku od sedam mjeseci od dana potpisivanja ovoga Ugovora.
Članak 10.

IZVRŠITELJ ima pravo na produženje ugovorenog roka samo ako nastupe okolnosti koje se smatraju višom silom te drugim opravdanim slučajevima kao što je nemogućnost pristupa terenu zbog vremenskih uvjeta za aktivnosti za koje je potreban terenski rad, a koje potvrdi i odobri odgovorna osoba NARUČITELJA za praćenje realizacije ugovora.

Rok za dovršenje ugovorenih poslova produžit će se za onoliko dana koliko je trajala smetnja, uzimajući u obzir i vrijeme potrebno za ponovnu organizaciju poslova i njihov nastavak. U navedenom slučaju ugovorne strane sklopit će dodatak ovome Ugovoru.
VII.       ZAJEDNICA GOSPODARSKIH SUBJEKATA
Članak 11.

Sukladno točki 37. Dokumentacije o nabavi i ponudi iz članka 1. stavak 2. ovoga Ugovora, ugovorne strane utvrđuju člana/ove zajednice gospodarskih subjekata i izvršenje ugovora, kako slijedi:

- podatci o članovima zajednice gospodarskih subjekata (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici)

- dio ugovora koji izvršava član zajednice gospodarskih subjekata (predmet ili količina, vrijednost i postotni udio).

VIII.
PODIZVRŠITELJ

Članak 12.

Sukladno točki 38. Dokumentacije o nabavi i ponudi iz članka 1. stavak 2. ovoga Ugovora, ugovorne strane utvrđuju podizvršitelja/e i dio ugovora koji će isti izvršiti, kako slijedi:

- 

-

NARUČITELJ se obvezuje isplatiti cijenu iz članaka 5. ovoga Ugovora podizvršiteljima na način utvrđen člankom 6. ovoga Ugovora, na IBAN podizvršitelja.

Sudjelovanje podizvršitelja ne utječe na odgovornost IZVRŠITELJA za izvršenje ovoga Ugovora.

IX.        PROJEKTNI TIM
Članak 13.
U izvršenju predmetne usluge IZVRŠITELJ je obvezan imenovati projektni tim, koji se sastoji od najmanje:

· Stručnjak u području geologije ili-ili geofizike______________ 
· Stručnjak u području geotermalnog inženjerstva ili naftnog rudarstva ______________ 
· Stručnjak u području ekonomije ______________ 
Za dodatne članove projektnog tima imenuju se:

· ______________ _____________________________________________________________

· ______________ _____________________________________________________________

· ______________ _____________________________________________________________

· ______________ _____________________________________________________________

· ______________ _____________________________________________________________

Za provedbu projekta IZVRŠITELJ imenuje voditelja projektnog tima,  o čemu je dužan obavijestiti NARUČITELJA pisanim putem.
Ukoliko tijekom izvršenja ugovora zbog nepredviđenih okolnosti dođe do potrebe za zamjenom člana/ova projektnog tima potrebno je zatražiti pismenu suglasnost NARUČITELJA o traženoj izmjeni. Nova predložena imenovana osoba mora imati minimalno jednaku stručnu sposobnost/kvalifikacije i specifično iskustvo kao i imenovana osoba koju mijenja.
X.
PREDSTAVNIK NARUČITELJA

Članak 14.

Predstavnik NARUČITELJA kao odgovorna osoba prati realizaciju ugovorene usluge iz članka 1. ovoga Ugovora te kontrolira je li izvršenje Ugovora u skladu s uvjetima određenima dokumentacijom o nabavi i odabranom ponudom.

Predstavnika NARUČITELJA zaduženog za praćenje realizacije ovoga Ugovora imenuje pročelnik Upravnog odjela za investicije, razvojne projekte i fondove Europske unije Osječko-baranjske županije.

XI.
UGOVORNA KAZNA
Članak 15.

Ukoliko krivnjom IZVRŠITELJA dođe do prekoračenja ugovorenog roka izvršenja, NARUČITELJ ima pravo od IZVRŠITELJA naplatiti ugovornu kaznu za prekoračenje ugovorenog roka.

Ugovorna kazna utvrđuje se u visini 1‰ (jednoga promila) od ukupno ugovorenog iznosa za svaki dan prekoračenja roka, s tim da sveukupno ugovorena kazna ne može biti veća od 5% (pet posto) od ukupno ugovorene vrijednosti.

XII.
JAMSTVO ZA UREDNO ISPUNJENJE UGOVORA

Članak 16.

IZVRŠITELJ je dužan nakon primitka potpisanog Ugovora, a najkasnije u roku 15 dana, NARUČITELJU predati jamstvo za uredno ispunjenje ugovora u vrijednosti 10% (deset posto) ugovorenog iznosa bez poreza na dodanu vrijednost, u obliku bankarske garancije „bez prigovora“ i „na prvi poziv“ na kojoj je kao korisnik naznačena Osječko-baranjska županija, sukladno članku 1039. Zakona o obveznim odnosima, s jamstvenim rokom od osam mjeseci od dana sklapanja ugovora.

NARUČITELJ će prihvatiti jamstvo za uredno ispunjenje ugovora koje može glasiti na sve članove zajednice, a ne samo na jednog člana te jamstvo tada mora sadržavati navod o tome da je riječ o zajednici gospodarskih subjekata ili da svaki član zajednice gospodarskih subjekata dostavi jamstvo za svoj dio garancije koji također mora sadržavati navod o tome da je riječ o zajednici gospodarskih subjekata.
IZVRŠITELJ može umjesto jamstva iz prethodnoga stavka dati novčani polog u traženom iznosu. Novčani polog uplaćuje se na IBAN Osječko-baranjske županije HR2423600001800014000, model:68,  poziv na broj: 7307-OIB uplatitelja.
NARUČITELJ će prihvatiti uplatu novčanog pologa koji može glasiti na sve članove zajednice, a ne samo na jednog člana te uplata tada mora sadržavati navod o tome da je riječ o zajednici gospodarskih subjekata ili da svaki član zajednice gospodarskih subjekata izvrši uplatu za svoj dio garancije koji također mora sadržavati navod o tome da je riječ o zajednici gospodarskih subjekata.
Jamstvo za uredno ispunjenje ugovora naplatit će se u slučaju povrede ugovornih obveza.

U tom slučaju, Naručitelj će takvo postupanje smatrati kao značajni nedostatak tijekom provedbe ugovora koje će u budućim postupcima javne nabave koristiti kao razlog isključenja tog gospodarskog subjekta iz postupka javne nabave u svemu prema odredbama članka 254. ZJN 2016. 

Neiskorišteno jamstvo naručitelj će vratiti izvršitelju nakon urednog izvršenja predmetne usluge.
XIII.
RASKID UGOVORA

Članak 17.

U slučaju nepoštivanja obveza utvrđenih ovim Ugovorom NARUČITELJ će pisanom reklamacijom obavijestiti IZVRŠITELJA o povredi Ugovora i odrediti rok od dva dana da ispravi povredu. U slučaju da IZVRŠITELJ ne ispravi povredu ugovorne strane su suglasne da je nastupio raskidni uvjet i da učinci ovoga Ugovora prestaju, o čemu će IZVRŠITELJA izvijestiti pisanim putem preporučenom poštanskom pošiljkom ili na drugi dokaziv način.

U slučaju da se povrede obveza ponavljaju, ugovorne strane su suglasne da nakon treće pisane reklamacije nastupa raskidni uvjet i da učinci ovoga Ugovora prestaju.

Članak 18.

NARUČITELJ je obvezan raskinuti ugovor o javnoj nabavi tijekom njegova trajanja ako:
1. je ugovor značajno izmijenjen, što bi zahtijevalo novi postupak nabave na temelju članka 321. ZJN 2016
2. je UGOVARATELJ morao biti isključen iz postupka javne nabave zbog postojanja osnova za isključenje iz članka 251. stavka 1. ZJN 2016

3. se ugovor nije trebao dodijeliti UGOVARATELJU zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije

4. se ugovor nije trebao dodijeliti UGOVARATELJU zbog ozbiljne povrede odredaba ZJN 2016, a koja je utvrđena pravomoćnom presudom nadležnog upravnog suda. 

Članak 19.

U slučaju raskida ugovora iz članka 17. i 18. ovoga Ugovora, NARUČITELJ će naplatiti jamstvo za uredno ispunjenje ugovora iz članka 16. ovoga Ugovora.

XIV.
IZMJENE UGOVORA O JAVNOJ NABAVI TIJEKOM NJEGOVA TRAJANJA

Članak 21.

NARUČITELJ smije izmijeniti ugovor o javnoj nabavi tijekom njegova trajanja bez provođenja novog postupka javne nabave samo u skladu s odredbama članaka 316. – 320. ZJN 2016.
XV.
ZAVRŠNE ODREDBE
Članak 21.
U svemu ostalom što nije uređeno odredbama ovoga Ugovora primjenjivat će se ZJN 2016,  i na odgovarajući način odredbe Zakona o obveznim odnosima i ostalih propisa koji uređuju predmetno područje.
Članak 22.

Ugovorne strane se obvezuju da će eventualne sporove koji mogu proizaći iz ovoga Ugovora sporazumno riješiti. U slučaju nemogućnosti sporazumnog rješavanje, za sve sporove iz ovoga Ugovora ugovorne strane ugovaraju nadležnost stvarno nadležnog suda u Osijeku. 

Članak 23.

Ovaj Ugovor sastavljen je u šest primjeraka od kojih NARUČITELJU pripadaju četiri, a IZVRŠITELJU dva primjerka. 

Članak 24.

Ugovorne strane potpisom preuzimaju prava i obveze iz ovog Ugovora.

         ZA IZVRŠITELJA:                                                                  ZA NARUČITELJA:

     Direktor                                                                                       Župan

